Hai Zi

,Hai Zi (; 1964–1989) er pseudonymet til den kinesiske poeten Zha Haisheng (查海生), som ofte regnes som en av de fremste kinesiske dikterne i tiden etter kulturrevolusjonen.

 Liv og virke 
 Bakgrunn 
Hai Zi ble født under kulturrevolusjonen, i et jordbruksdistrikt i Anhui-provinsen i øst-Kina. Etter å ha tilbrakt barndomsårene på landsbygden, ble han i 1979 tatt opp som student ved jussavdelingen til Pekinguniversitetet.

 Dikter 

I 1982 begynte han å skrive poesi, og året etter startet han i jobben som lærer ved China University of Political Science and Law i Beijing.

Til tross for at han blant annet i 1988 mottok den prestisjetunge hedersprisen til litteraturtidsskriftet Shi Yue, vant Hai Zi lite anerkjennelse i løpet av sin levetid, og fikk aldri publisert en eneste diktsamling. 

I 1986 reiste Hai Zi til Indre Mongolia, Qinghai og Tibet, områder han besøkte igjen i 1988, og tibetansk kultur samt qigong ble en viktig inspirasjonskilde i diktningen.

 Død 
26. mars 1989 tok han sitt eget liv på togskinner mellom Shanhaiguan og Longjiaying i Hebei-provinsen, 25 år gammel.

 Det har blitt spekulert mye i det motivet bak selvmordet; enkelte har tolket Hai Zis død som et uttrykk for desillusjon overfor samtidens Kina, ofte sett i sammenheng med det pågående studentopprøret flere steder i landet Yeh, Michelle (2012), "Over Autumn Rooftops: Poems by Hai Zi by Dan Murphy Reviewed by Michelle Yeh", MCLC Resource Center PublicationsJose, Nicholas (1995), Chinese Whispers: Cultural Essays, Wakefield Press. Hai Zi slet også med psykiske problemer gjennom store deler av livet Linder, Birgit (2005), "Hai Zi" i Davis, Edward L. (red.), Encyclopedia of Contemporary Chinese Culture, Routledge.

 Poesi 
Jordbruks- og naturmotiver preger forfatterskapet, og døden, ensomhet og kjærlighet er tilbakevendende temaerVirtanen, Hanna (2012), «Hai Zi – cult figure of modern Chinese poetry» , http://gbtimes.com. Inspirasjon fra vestlig og indisk litteratur, religion, musikk og filosofi er også å spore i Hai Zis poesi, med referanser til blant andre Van Gogh og Nietzsche. Få av diktene hans inneholder henvisninger til moderne Kina eller storbyliv, og dette fokuset på naturen har gjort at diktningen hans har blitt sammenliknet med klassisk kinesisk poesiVirtanen, Hanna (2012), «Hai Zi – cult figure of modern Chinese poetry» , http://gbtimes.com.



Hai Zis poesi betegnes ofte som «mystisk», skrevet klart og konsist. Når det gjelder form, kan diktene deles inn i lengre episke dikt og kortere «lyriske» dikt, hvorav sistnevte er de mest populære idag海子 artikkel om Haizi på Baidu Baike (kinesisk).



Hai Zi er en av de mest kjente samtidspoetene i Kina, og diktene hans har vært brukt som pensum i lærebøker på videregende skole, sitert i film og brukt i reklameYeh, Michelle (2012), «Over Autumn Rooftops: Poems by Hai Zi by Dan Murphy Reviewed by Michelle Yeh», MCLC Resource Center Publications. Diktsamlinger har vært trykket i flere opplag, og har solgt i rundt 300 000 eksemplarerVirtanen, Hanna (2012), «Hai Zi – cult figure of modern Chinese poetry» , http://gbtimes.com.

 Verker 
Kjente dikt
 亚洲铜 («Asiatisk kopper»)
 春天，十个海子 («Vår, ti Haizi»)
 面朝大海，春暖花开 («Vendt mot havet, vårblomstring»)
 七月不远 («Juli er ikke langt borte»)
 麦地 («Åkeren»)
 祖国 或以梦为马 («Hjemlandet, eller å drømme som hest»)
 黑夜的献诗——献给黑夜的女儿 («Til den svarte natten»)
 土地 («Marken»)

Diktsamlinger på engelsk:
 Over Autumn Rooftops tospråklig utgivelse, oversatt av Dan Murphy (Host Publications, 2010)
 Ripened Wheat: Selected Poems of Hai Zi oversatt av Ye Chun (The Bitter Oleander Press, 2015)

 Referanser 

 Litteratur 
 Yeh, Michelle. «Death of the Poet» i D. wang go P. Chi (red), Chinese Literature in the Second Half of a Modern Century: A Critical Survey, Indiana University Press (2000)
 Crevel, Maghiel van. «Chapter three: Thanatography and the Poetic Voice: Haizi» i Chinese Poetry in Times of Mind, Mayhem and Money, Brill Academic Pub (2008)
 https://web.archive.org/web/20151024041658/http://www.asymptotejournal.com/poetry/hai-zi-wheat-has-ripened/ tre dikt oversatt av Michelle Yeh

Kategori:Kinesiske diktere
Kategori:Kinesiske forfattere
Kategori:Kinesiskspråklige forfattere